Ylivertaisuusvinoumasta kärsivät ovat alttiimpia salaliittoteorioille, osoittaa tutkimus – Mitä enemmän ihminen yliarvioi tietämystään politiikasta, sitä herkemmin hän uskoi salaliittoihin

Myös häviävälle puolelle joutuminen ja voimattomuuden tunne lisävät salaliittoteorioiden viehätystä.

Ihmisen kuvitelma omasta osaamisestaan ei aina vastaa todellisuutta. Psykologiassa tunnettu esimerkki tästä on niin sanottu Dunning-Kruger-vaikutus eli ylivertaisuusvinouma. Se tarkoittaa, että ihminen uskoo tietävänsä aiheesta sitä enemmän, mitä vähemmän hän oikeasti ymmärtää.